Here is a page extracted from Wikipedia that may contain CSS, HTML, and a lot of unformatted text.

Title: Gauris
Content: Gauris, kėtap da gaurīs, gaurios, gauruožos (lot. Spergula arvensis) ī tuokis augals, katros muokslėškā prigol gvazdėkėniu augalū (Carīophīllaceae) šeimā. Kėlėma ėš Vakarū Euruopas ī.

Tas augals vėinmetis, 10–50 cm aukštoma, daugiastombris, šakuots, briaunuots ī. Anou šaknis sėik 20–50 cm gėloma. Stombris statmens, nuognē šakuots, limpons. Lapā būn siauri, ale stuori, bakuotē.

Žīdia gauris ciela vasara. Žiėids žīdia naėlgā – tėktās vėina pupėitė.  

Augals ėšbarsta daug sieklu; anas dėrvuo palėik daigės lėg 20 metu.

Aug gauris laukūs, daržūs, dėrvonūs, pakelies, medies, nūardītūs šlātūs.

Tas ī ikīrė laukū ė daržū piktžuolė. Kor gaurē aug, ten šalta, rūgštė žemė ī. Ons tonkē isisok i lėnus. Gaurē bjaurėn karviu pėina – līgu dūmās atsidoud.

Nūruodas 
 Spergula arvensis – Plants for a Future (onglu k.)
 Spergula arvensis – Nature Gate (onglu k.)
 Spergula arvensis – Wilde planten in Nederland en België (uolandu k.)

Žėidėnē augalā